CELEX: E2020P0012
Language: lt
Date: 2020-08-28 00:00:00
Title: 2020 m. rugpjūčio 28 d.Telenor ASA ir Telenor Norge AS ieškinys ELPA priežiūros institucijai (Byla E-12/20) 2020/C 343/15

15.10.2020   
            
            
               LT
            
            
               Europos Sąjungos oficialusis leidinys
            
            
               C 343/19
            
         
      2020 m. rugpjūčio 28 d.Telenor ASA ir Telenor Norge AS ieškinys ELPA priežiūros institucijai
      (Byla E-12/20)
      (2020/C 343/15)
      2020 m. rugpjūčio 28 d. įmonės Telenor ASA ir Telenor Norge AS, kurioms atstovauja advokatė Siri Teigum (Advokatfirmaet Thommessen AS, Postboks 1484 Vika, 0116 Oslo, Norvegija), ELPA teisme pareiškė ieškinį ELPA priežiūros institucijai.
      Ieškovės prašo ELPA Teismo:
      
                  —
               
               
                  visa apimtimi panaikinti 2020 m. birželio 29 d. sprendimą byloje Nr. 71480 Telenor;
               
            
                  —
               
               
                  kitu atveju panaikinti sprendimą iš dalies, t. y. tą jo dalį, kuri yra susijusi su dviem ar vienu iš ginčijamų savarankiškų pažeidimų, ir
               
            
                  —
               
               
                  kitu atveju panaikinti sprendimo dalį dėl paslaugų teikėjų, kiek tai susiję su 2011 ir 2012 metais;
               
            
                  —
               
               
                  kitu atveju įgyvendinant neribotą Teismo jurisdikciją panaikinti arba sumažinti ieškovėms skirtas baudas ir
               
            
                  —
               
               
                  nurodyti ELPA priežiūros institucijai padengti ieškovių patirtas su šia byla susijusias išlaidas.
               
            
         Teisinės ir faktinės aplinkybės ir pagrindai, kuriais grindžiamas ieškinys:
      
      
                  —
               
               
                  
                     Telenor ASA yra pasaulinė telekomunikacijų operatorė, teikianti paslaugas Šiaurės šalyse ir Azijoje. Norvegijos telekomunikacijų paslaugų rinkoje veikianti įmonė Telenor Norge AS yra jos patronuojamoji įmonė. Sprendimu įmonės Telenor ASA ir Telenor Norge AS (toliau kartu – įmonės Telenor arba ieškovės) laikomos solidariai atsakingomis už minėtų baudų sumokėjimą.
               
            
                  —
               
               
                  2020 m. birželio 29 d. ELPA priežiūros institucija byloje Nr. 71480 priimtame sprendime (toliau – sprendimas) padarė išvadą, kad taikydamos nesąžiningus tarifus, neleidžiančius tokiems pat produktyviems konkurentams, kurie priklauso nuo didmeninės prieigos ir iniciavimo paslaugų įmonių Telenor viešuosiuose judriojo telefono ryšio tinkluose Norvegijoje, nepatiriant nuostolių teikti analogiškų pavienių judriojo plačiajuosčio ryšio paslaugų, kurias įmonė Telenor Norge AS teikia klientams gyventojams Norvegijoje, įskaitant didmeninius nacionalinių tarptinklinio ryšio tinklo operatorių tarifus, kuriuos ji nuo 2008 m. rugpjūčio 1 d. iki 2010 m. rugpjūčio 31 d. taikė įmonei Network Norway, didmeninius virtualiojo judriojo ryšio tinklo operatorių tarifus, kuriuos ji nuo 2008 m. sausio 1 d. iki 2010 m. lapkričio 30 d. taikė įmonei Ventelo, ir didmeninius paslaugų teikėjų tarifus, kuriuos ji taikė nuo 2008 m. sausio 1 d. iki 2012 m. gruodžio 31 d., įmonės Telenor pažeidė EEE susitarimo 54 straipsnį.
               
            
                  —
               
               
                  ELPA priežiūros institucija įmonėms Telenor skyrė tris atskiras baudas: atitinkamai 32 562 000 EUR (susijusią su įmone Network Norway), 27 783 000 EUR (susijusią su įmone Ventelo) ir 51 606 000 EUR (susijusią su paslaugų teikėjais) – iš viso 111 951 000 EUR, ir nurodė jai nedelsiant nutraukti tokius veiksmus, jei ji to dar nepadarė. Be to, ELPA priežiūros institucija nurodė įmonėms Telenor ateityje susilaikyti nuo tokio elgesio ir bet kokio elgesio, turinčio tą patį ar lygiavertį tikslą ar poveikį.
               
            
                  —
               
               
                  Ieškovių teigimu, sprendime nėra pagrįsta išvada, kad buvo pažeistas EEE susitarimo 54 straipsnis (plg. 1 straipsnį).
               
            
                  —
               
               
                  Ieškovės teigia, kad sprendime pirmiausia pateikiama precedento neturinti ir neteisėta mažmeninės rinkos apibrėžtis, kuri nėra pagrįsta analize. Jos nurodo, kad ELPA priežiūros institucija atliktą maržos vertinimą ir poveikio analizę klaidingai grindžia šia pernelyg siaura rinkos apibrėžtimi. Todėl nebuvo atsižvelgta į tai, kaip rinkoje iš tikrųjų vyko konkurencija. Vis dėlto, vertindama baudą ELPA priežiūros institucija taikė ekspansyvų metodą: apskaičiavo dideles didmeninės apyvartos už tos rinkos ribų sumas ir tris kartus padidino įmonių Telenor žemesnės grandies pajamas. Ieškovės teigia, kad dėl to skirta bauda yra visiškai neproporcinga ir prieštarauja pačios ELPA priežiūros institucijos gairėms.